Europeisk Ungdom

Europeisk Ungdom (internasjonalt: JEF Norway eller European Youth Norway) er en partipolitisk uavhengig ungdomsorganisasjon som arbeider for europeisk samarbeid og et norsk medlemskap i Den europeiske union. Europeisk Ungdom er tilsluttet Landsrådet for Norges barne- og ungdomsorganisasjoner (LNU) og Unge europeiske føderalister (Jeunes Européens fédéralistes (JEF). Sammen med Europabevegelsen i Norge deler Europeisk Ungdom kontorlokaler i Europahuset i Oslo.

Historikk 
Organisasjonen ble stiftet i 1973, etter den første folkeavstemningen om norsk EF-medlemskap i 1972. Før den offisielle opprettelsen het organisasjonen Interimstyret for Europabevegelsens Ungdom. Organisasjonen var sentral i den norske EU-kampen i 1994. Tidlig på 1990-tallet var Europeisk Ungdom en av Norges største ungdomsorganisasjoner med nærmere 10 000 medlemmer.

Europeisk Ungdom i dag 

Europeisk Ungdom har fylkeslag i de fleste norske fylker, og lokallag i rundt 20 av de største kommunene i landet. Det organisatoriske tyngdepunktet ligger i de store byene: Oslo, Bergen, Stavanger og Trondheim. Landsstyret er det høyeste permanente organet i Europeisk Ungdom, utenom Landsmøtene annenhver høst. Organet består av sentralstyret, fem til tre direktevalgte representanter valgt av landsmøtet, én representant fra hvert fylke og én representant fra lokallag med 100 eller flere betalende medlemmer. Sentralstyret har ansvaret for den daglige driften, og møtes oftere en landsstyret. Sekretariatet består av to personer: leder og generalsekretær. Organisasjonen har i overkant av 700 betalende medlemmer (2021). Medlemmene har ofte tilknytning til andre ungdomsorganisasjoner og norske ungdomspartier som for eksempel Unge Høyre, AUF, Unge Venstre og Grønn Ungdom. Gjennomsnittsalderen ligger på rundt 21 år, med aktive medlemmer mellom 13 og 26 år.

Internasjonalt arbeid
Europeisk Ungdom er tilsluttet paraplyorganisasjonen Jeunes Européens fédéralistes (unge europeiske føderalister). Internasjonalt samarbeider Europeisk Ungdom aktivt med søsterorganisasjoner på Balkan, i Øst-Europa og i Norden. Siden 2003 har Europeisk Ungdom gjennomført demokratiprosjektet Balkan Training Days med deltagerorganisasjoner fra alle landene på Vest-Balkan. Prosjektet handler om demokratisering i regionen, organisasjonsutvikling og samarbeid over landegrensene. Fra 2010 til 2013 organiserte Europeisk Ungdom et liknende demokratiprosjekt i Hviterussland for å styrke det unge sivilsamfunnets forutsetning for å styrte Europas siste diktatur. Engasjementet for Hviterussland er fortsatt tilstede gjennom Free Belarus/Democracy Under Pressure, en aksjon for å sette lys på at demokratiet ikke kan tas for gitt, selv ikke i Europa. Europeisk Ungdom samarbeider tett med de nordiske søsterorganisasjonene, og bidro blant annet til opprettelsen av Europeisk Ungdom Island i 2010.

Årets europeer
Hvert år deler Europeisk Ungdom ut Årets europeer. Prisen deles ut til den eller de som har gjort en ekstraordninær innsats for EU-saken i Norge eller for samarbeid i Europa. Tidligere prisvinnere er blant annet Den norske Helsingforskomitéen (2020), Ine Eriksen Søreide (2019), Espen Barth Eide (2018), Frank Bakke-Jensen (2017), Grete Berget (2017), Hanne Skartveit (2016) Simen Ekern (2015), Eirik Riise (2014), Kjetil Wiedswang (2013), Sveinung Rotevatn (2012), Nikolai Astrup (2011), Erik Solheim (2010), Eva Joly (2009) og Kristin Clemet (2008).

Ledere 
Kristine Meek Stokke 2021–
Knut André Sande 2017–2021
Andreas Brandt 2016–2017
Nikolai Fjågesund 2014–2016
Agnes Árnadóttir 2013–2014
Ninni Høver 2012–2013.
Anne Margrethe Lund 2010–2012
Erlend Sand 2009–2010
Liselotte Lunde 2007–2009
Finn Myrstad 2005–2007
Ingrid Langerud 2002–2005
Hallstein Braaten Bjercke 2000–2002
Lars Kjetil Köber 1998–2000
Gry Elisabeth Devold 1996–1998
Anders Hornslien 1993–1996
Tore Myhre 1992–1993
Tor Eigil Hodne 1991–1992
Tore Myhre 1991
Andreas Gaarder 1989
Johan Vibe 1988–1989
Iver B. Neumann 1987–1988
Carl Peter Fredrik Salicath 1986–1987
Astrid Aarland 1985–1986
Knut Langeland 1983–1985
Trine Strømman 1981–1983
Morten Øien 1980–1981
Lars Henrik Knutrud 1979–1980
Hans Carl Tveit 1977–1979
Hans Jørgen Gjertsen 1975–1977
Øystein Josefsen 1973–1975
Halvor Stenstadvold (Ungdomskampanjen for EF)
Gunnar L. Myhr (Interimstyret for Europabevegelsens Ungdom)

Generalsekretærer 
Katinka Kolaas Ekmann 2022–
Monica Tindeland 2021–2022
Agnethe Thun Hindbjørgmo 2021–2021
Frida Axelsen 2020–2021
Ingeborg Helene Vasrud Bastiansen 2018–2019
Isabell Pettersen Vikan 2017–2018
Christian Kjekshus 2015–2017
Simone Brassien 2014–2015
Espen Berg-Larsen 2012–2014
Bård Skaar Viken 2010–2012
Stein Arthur Ramstad 2008–2010
Lars Raaum 2006–2008
Thomas Aasberg Rasmussen 2004–2006
Sindre Fossum Beyer 2002–2003
Simen Markussen 2001–2002
Terje Grytten 1998–2001
Stine Svarva 1996–1998
Kristin Bergersen 1994–1995
Bjarne Zachariassen 1992–1994

Ledere av fylkeslag og studentlag 
Håkon Magnussen (Nordland) 
Sofia Zalmai (Akershus)
Julie Felicia Chistiansen (Agder) 
Elisabeth Tangen (Oslo)
Helle Hertzberg (Buskerud)
Iver Lieberg Stieng (Innlandet)
Christian Ingvaldsen (Møre og Romsdal)
Vebjørn Leite Olsen (Sogn og Fjordane)
Emily Alison Høysæter Milde (Hordaland)
Emma Pernille Sørstrøm-Johansen (Rogaland)
Hedda Marie Grieg Riisnæs (Troms)
Felix Volpe (Telemark)
Maren Sofie Gjerdsbakk Djupang (Østfold)
Ulrik Stange (Europeiske Studenter Trondheim)
Asbjørn Østby (Europeiske Studenter Oslo)
Johannes Banggren  (Europeiske Studenter Bergen)

Referanser

Eksterne lenker 
 
 
 JEF Europe

Landsrådet for Norges barne- og ungdomsorganisasjoner
Europabevegelsen i Norge
Norske ungdomsorganisasjoner